stanford-oval/wikipedia huggingface dataset:
Maksuhäiriömerkintä
Eri tyyppiset maksuhäiriöt > OSP- ja LKP-maksuhäiriökoodit

Velkoja voi ilmoittaa maksuhäiriömerkinnän luottotietorekisteriin, kun kuluttajaluoton maksu on myöhässä vähintään 60 päivää.
Kulutus-, osamaksu-, tili- tai luottokorttiluotto on ollut erääntyneenä yli 60 päivää ja velkoja on tehnyt Bisnode Finlandin tai Suomen Asiakastieto Oy:n kanssa sopimuksen siitä, että voi ilmoittaa viivästyksen suoraan luottotietorekisteriin merkittäväksi ilman, että asiaa käsitellään tuomioistuimessa. Tämä mahdollisuus on käytössä lähinnä pankeilla, rahoitusyhtiöillä ja pikavippiyhtiöillä.
Eri tyyppiset maksuhäiriöt > UMV- ja UMS-maksuhäiriökoodit

Saatavasta on annettu käräjäoikeudessa velkomustuomio ja velkoja on siirtänyt tuomion mukaisen saatavansa ulosottoon. Mikäli ulosottoviranomainen ei saa saatavaa perittyä, merkitään saatavan ulosotto keskeytyneeksi velallisen varattomuuden tai muun ulosottoesteen vuoksi, mistä aiheutuu maksuhäiriömerkintä.
Pelkkä saatavan siirtyminen ulosottoon ei siis aiheuta maksuhäiriömerkintää, vaan merkintä syntyy vasta ulosottoperinnän epäonnistuessa. Maksuhäiriömerkintä on kuitenkin tällöin useimmiten jo tullut ulosottoa edeltävän tuomioistuinkäsittelyn päättymisestä yksipuoliseen tuomioon.
Saatava on laissa määritelty suoraan ulosottokelpoiseksi (esimerkiksi verot, sakot, elatusavut, terveyskeskusmaksut ja liikennevakuutusmaksut), jolloin velkojan ei tarvitse hakea saatavansa vahvistukseksi tuomioistuimessa tuomiota, vaan voi siirtää saatavan halutessaan jo yhden maksuhuomautuksen jälkeen suoraan ulosottoon. Mikäli ulosottoviranomainen ei saa saatavaa perittyä, merkitään saatavan ulosotto keskeytyneeksi velallisen varattomuuden tai muun ulosottoesteen vuoksi, mistä aiheutuu maksuhäiriömerkintä.
Pelkkä suoraan ulosottokelpoisen saatavan siirtyminen ulosottoon ei siis vielä aiheuta maksuhäiriömerkintää, vaan merkintä syntyy vasta ulosottoperinnän epäonnistuessa. Koska ulosottoa edeltävää tuomioistuinkäsittelyä ei suoraan ulosottokelpoisissa saatavissa ole, on käytännössä mahdollista että henkilöllä on mittaviakin ulosottovelkoja ilman luottotiedoissa näkyviä maksuhäiriöitä.
Eri tyyppiset maksuhäiriöt > YVK-maksuhäiriökoodi

Velkoja hakee riidatonta saatavaansa käräjäoikeudessa, joka antaa asiassa yksipuolisen velkomustuomion. Maksuhäiriömerkintä syntyy vasta asian edetessä yksipuoliseksi tuomioksi asti. Velallisella on siis mahdollisuus maksaa velka oikeudenkäynnin aikana, jolloin oikeudenkäynti peruutetaan, eikä maksuhäiriömerkintää synny. Erikseen on mainittava, että esimerkiksi riitaoikeudenkäynnin tuomio ei aiheuta maksuhäiriömerkintää hävinneelle osapuolelle.
Maksuhäiriömerkinnän kesto

Joulukuusta 2022 lähtien maksuhäiriömerkintä poistuu yksi kuukausi maksun suorittamisen jälkeen. Säilytysaikojen kesto lyhenee sekä yleisimmistä henkilöluottotiedoista että yritysluottotiedoista. Jatkossa jokaisella maksuhäiriömerkinnällä on oma itsenäinen säilytysaikansa, eikä aikaisemmat maksuhäiriömerkinnät pidennä toistensa kestoa.
Ennen joulukuuta 2022 maksuhäiriömerkintöjä pidetään rekisterissä pääsääntöisesti 2–3 vuotta. Uusi häiriömerkintä pidentää talletusaikaa. Velan maksaminen talletusaikana voi lyhentää ajan kestoa. Velallisella on oikeus saada pyynnöstä maksamistieto sekä rekisteriin tieto maksuhäiriöön johtaneesta erityisestä syystä (esim. takausvastuusta). Velallinen voi pyytää kerran vuodessa maksutta luottotietorekisteriotteen luottotietoyhtiöltä. Siitä selviää, mitä tietoja velallisen nimellä on talletettu ja kuinka pitkään merkintöjä säilytetään rekisterissä.
Samasta jo kertaalleen maksuhäiriöksi rekisteröidystä velasta voi tulla uusi maksuhäiriömerkintä uuden tuloksettoman ulosottoyrityksen seurauksena, jolloin uuden maksuhäiriömerkinnän (UMV tai UMS) rekisteröintiajan kuluminen alkaa taas alusta. Yksittäisestä maksamatta jätetystä velasta voi siis olla maksuhäiriömerkintä voimassa jopa 15–20 vuotta, mikäli velkaa ei koskaan makseta.
Maksuhäiriömerkinnän saaneella on oikeus saada lisättyä tieto velan maksamisesta rekisteriin. Sinne voidaan myös kirjata lisätieto maksuhäiriöön johtaneesta syystä, esimerkiksi lainan takaamisesta. Tätä lisätietoa kutsutaan ref-merkinnäksi. Tiedolla voidaan osoittaa oman taloudellisen tilanteen paraneminen ja joissain tapauksissa myös lyhentää maksuhäiriömerkinnän kestoa. Henkilön on kyettävä tarvittaessa toimittamaan asiakirja, joka todistaa erityisen syyn tai maksun suorittamisen.
Maksuhäiriömerkinnän vaikutukset

Maksuhäiriömerkinnät voivat hankaloittaa elämää monin eri tavoin.
Kaikilla on oikeus peruspankkipalveluihin, kuten verkkopankkiin, maksuhäiriömerkinnästä huolimatta.
Maksuhäiriömerkinnän vaikutukset > Lainat ja luotto

Maksuhäiriömerkintä vaikeuttaa lainan saamista olennaisesti.
Muun muassa pankkilainan saanti ilman takausta tai takaajaa voi olla vaikeaa.
Maksuhäiriömerkinnän vaikutukset > Maksutavat ja luottokortit

Vuoden 2010 alussa säädetyn lain nojalla luotonantaja voi keskeyttää asiakkaan mahdollisuuden jatkuvaan luottoon, mikäli riski maksukyvyttömyydestä on kasvanut. Käytännössä tämä tarkoittaa, että luottokortti voidaan peruuttaa, mikäli asiakas on saanut maksuhäiriömerkinnän minkä tahansa muunkin velan laiminlyönnin seurauksena. Pankit voivat vaatia maksuhäiriömerkinnän seurauksena luottokorttisi takaisin.
Osamaksulla ostaminen ja osamaksusopimuksen tekeminen vaikeutuu merkinnän myötä.
Maksuhäiriömerkinnän vaikutukset > Asunnon vuokraaminen

Maksuhäiriömerkintä ei vaikuta olemassa olevaan vuokrasopimukseen, mikäli vuokra maksetaan ajoissa.
Uuden vuokra-asunnon hankkiminen voi vaikeutua maksuhäiriömerkinnän myötä. Vakuutusyhtiöt voivat olla myymättä kotivakuutusta maksuhäiriömerkinnästä johtuen. Kotivakuutus on monesti vuokranantajan ja vuokra-asunnon edellytys.
Maksuhäiriömerkinnän vaikutukset > Työn hakeminen

Maksuhäiriömerkintä voi vaikeuttaa työpaikan saamista joissain tapauksissa, oikeusministeri Anna-Maja Henrikssonin mukaan. Merkintä vaikeuttaa työpaikan saantia erityisesti työtehtävistä, joihin liittyy taloudellista vastuuta. Osa työnantajista selvittää työnhakijan luottotiedot.
Maksuhäiriömerkinnän vaikutukset > Vakuutukset

Maksuhäiriömerkintä vaikeuttaa vakuutusten, kuten kotivakuutuksen, saamista. Vakuutuksissa vaaditaan yleensä vakuutta tai ennakkomaksua, mikäli henkilöllä on merkintä. Jo olemassa olevaan vakuutukseen merkintä ei vaikuta, mikäli laskut maksetaan ajoissa.
Maksuhäiriömerkintä voi myös vaikeuttaa vakuutuskorvauksien saamista. Vakuutustutkijan mielenkiinto herää, jos korvaushakemus on suuri ja sen taustalta paljastuu maksuhäiriö. Näin vakuutuskorvauksen saamiseksi voi joutua näkemään lisää vaivaa.
Maksuhäiriömerkinnän vaikutukset > Puhelinliittymät

Merkintä voi hankaloittaa puhelinliittymän saamista. Jo olemassa olevaan puhelinliittymään merkintä ei vaikuta, mikäli laskut maksetaan ajoissa.
Uusissa puhelinliittymissä vaaditaan yleensä vakuutta tai ennakkomaksua (katso prepaid-liittymä), mikäli henkilöllä on merkintä.
Maksusuunnitelma

Joissain tapauksissa saatavan periminen siirretään yksityiselle perintätoimistolle ennen tuomioistuin- tai ulosottoperintää. Perintätoimiston kanssa voi yrittää tehdä maksusuunnitelman velan maksamisesta, jolloin maksuhäiriömerkintää ei synny, mikäli suunnitelmaa noudatetaan. Pelkkä saatavan siirtyminen perintätoimiston perittäväksi ei vielä aiheuta maksuhäiriömerkintää.
Omaehtoinen luottokielto

Oma eli omaehtoinen luottokielto käyttäytyy kuin maksuhäiriömerkintä. Merkinnän ollessa voimassa ei voi esimerkiksi saada luottokorttia tai tehdä osamaksusopimuksia ilman että hakija osoittaa, että on oma-aloitteisesti hankkinut luottokieltomerkinnän. Tämän voi osoittaa luottotietoyhtiöltä saatavalla todistuksella. Merkintä kannattaa hakea, jos tietää joutuneensa identiteettivarkauden uhriksi tai oma henkilötunnus on julkistettu esimerkiksi tietomurron seurauksena. Oma luottokielto on järkevää hankkia myös silloin, kun haluaa välttää ylivelkaantumista. Merkinnän voi ottaa vain itselleen ja se poistetaan luottotietorekisteristä kahden vuoden jälkeen.
Oma luottokielto kannattaa hankkia sekä Suomen Asiakastiedolta että Bisnodelta, koska kummallakin yrityksellä on oma luottotietorekisterinsä ja luotonantaja saattaa tarkistaa tiedot vain jommaltakummalta.
Aiheesta muualla

Suomen Asiakastieto Oy
Bisnode (Dun & Bradstreet)
Kaikki luottotietomerkinnät ja niiden rekisteröintiajat
Grip

Dolly-rataa rakentamassa.
Grip on elokuva-alalla toimiva työntekijä, joka huolehtii muun muassa lamppujen jalustoista, varjostimista, lavasteiden siirtämisestä tai kameravaunun (dolly) liikuttamisesta. Erityisesti Hollywoodin tuotannoissa on tarkkaan määritelty, että gripit eivät saa koskea lamppuihin, ainoastaan niiden jalustoihin ja kiinnityksiin.
Suomessa gripit vastaavat kameran asentamisesta erikoisiin paikkoihin, eli dollyyn, kraanaan (engl. crane, erityinen kameranosturi) tai muualle tapahtuvaan rigaukseen, esimerkiksi auton ulkopuolelle. Grip myös rakentaa ja tasapainottaa radan dollya varten. Myös erityisen vaativat rigaukset valoille ovat gripin toimenkuvaa. Suomessa gripit voivat osallistua myös muutenkin valaisuun valomiehen ominaisuudessa.
Grip-nimityksen arvellaan tulevan sirkusajoilta, slangitermistä työkalulaukulle, joita teknikot kantoivat mukanaan.
Hammersmith Odeon London ’75

| Hammersmith Odeon London ’75 Bruce Springsteen |
| --- | --- | --- |

Livealbumin tiedot
 Äänitetty : 18. marraskuuta 1975
 Julkaistu: 28. helmikuuta 2006
 Tuottaja(t): Bruce Springsteen, Jon Landau, Barbara Carr & Thom Zimny
 Tyylilaji: rock
 Kesto: 120.00
 Levy-yhtiö: Columbia Records
Bruce Springsteenin muut julkaisut
| Devils & Dust 2005 | Hammersmith Odeon London ’75 2006 | We Shall Overcome: The Seeger Sessions 2006 |
Hammersmith Odeon London ’75 on yhdysvaltalaisen laulaja-lauluntekijä Bruce Springsteenin livealbumi, joka julkaistiin vuonna 2006. Kyseessä on Bruce Springsteen & the E Street Bandin marraskuinen konsertti-CD vuodelta 1975, joka on taltioitu silloiselta Born to Run -kiertueelta Lontoon Hammersmith Odeonilla.
Kappaleet > Levy 1

Thunder Road – 5.51
Tenth Avenue Freeze-Out – 3.51
Spirit in the Night – 7.36
Lost in the Flood – 6.16
She’s the One – 5.24
Born to Run – 4.17
The E Street Shuffle – 12.52
It’s Hard to Be a Saint in the City – 5.28
Backstreets – 7.23
Kappaleet > Levy 2

Kitty’s Back – 17.14
Jungleland – 9.35
Rosalita (Come Out Tonight) – 9.51
4th of July, Asbury Park (Sandy) – 7.03
Detroit Medley (”Devil With a Blue Dress On” & ”Jenny Take a Ride”) – 7.02
For You – 8.26
Quarter to Three – 6.44
Guatemalan asevoimat

Guatemalan asevoimat (virallisesti esp. Ejército de Guatemala, yleisesti Fuerzas Armadas de Guatemala) vastaavat Guatemalan kansallisesta puolustuksesta. Perustuslain 244 artikla määrittelee asevoimien tehtäväksi valtion itsenäisyyden, riippumattomuuden ja kunnian, alueellisen yhtenäisyyden, rauhan ja sisäisen sekä ulkoisen turvallisuuden takaamisen.
Asevoimien ylipäällikkönä toimii Guatemalan tasavallan presidentti. Puolustusministeriö vastaa hallituksen puolustuspolitiikan noudattamisesta ja välittää käskyt asevoimien komentajalle (Jefe del Estado Mayor de la Defensa Nacional), joka on vastuussa käytännön operatiivisesta puolesta.
Guatemalan perustuslaki jakaa maan asevoimat kolmeen puolustushaaraan:
Maavoimat (Las Fuerzas de Tierra), joita edustaa Guatemalan maa-armeija (Ejército de Tierra de Guatemala)
Merivoimat (Las Fuerzas de Mar), joita edustaa Guatemalan laivasto (Armada de Guatemala)
Ilmavoimat (Las Fuerzas de Aire), joita edustaa Guatemalan ilmavoimat (Fuerza Aérea Guatemalteca)
Guatemala on yksi yleisamerikkalaisen keskinäisen avunantosopimuksen (Tratado Interamericano de Asistencia Recíproca) allekirjoittajista sekä vuodesta 1964 kokoontuneen ja sittemmin 1980-luvun puolivälissä lakkautetun Keski-Amerikan puolustusneuvoston (Consejo de Defensa Centroamericano, CONDECA) jäsen. Kummatkin näistä olivat kylmän sodan aikaisia sopimusjärjestelyitä, joilla pyrittiin estämään kommunismin tai muuten sosialistiseen maailmanosaan myötämielisesti suhtautuvien virtausten eteneminen.
Historia

Guatemala itsenäistyi 1821 ja tuli kaksi vuotta myöhemmin osaksi Keski-Amerikan liittovaltiota. Itsenäisyyden alkuvuosina asevoimat koostuivat miliiseistä eikä varsinaista sotilaskoulutusjärjestelmää ollut. Liittovaltion aikana taas yritettiin ylläpitää Keski-Amerikan asevoimia. Guatemalan itsenäisyyden palauttamisen jälkeen Guatemalan johtohenkilöitä oli konservatiivinen kenraali Rafael Carrera, joka oli muun muassa kahdesti presidenttinä (1844-1848, 1851-1865). Hän kehitti asevoimista merkittävän alueellisen voimatekijän ja hänen aikanaan Guatemala saavutti historiansa suurimman sotilaallisen voiton Aradan taistelussa (esp. Batalla de la Arada) Hondurasin ja El Salvadorin muodostamaa liberaalia liittoumaa vastaan vuonna 1851.
Carreran kuoleman jälkeen valtaan nousi konservatiivinen Vicente Cerna Sandoval, joka ei ollut erityisen kiinnostunut armeijasta. Vasta vuoden 1871 liberaalin vallankumouksen (esp. Revolución Liberal de 1871) jälkeen maan johtoon nousivat liberaalit kenraalit Miguel García Granados ja Justo Rufino Barrios, joiden aikana armeijaa kehitettiin ammattimaisemmaksi ja sen koulutukseen kiinnitettiin huomiota. Lisäksi perustettiin Polyteknillinen koulu (esp. Escuela Politécnica), jossa koulutettiin armeijan päällystöä. Vuodesta 1912 alkoi ilmavoimien kehittäminen ja ne muodostivat erillisen puolustushaaran (?) 1921.
Helmikuussa 1931 Guatemalan presidentiksi valittiin liberaalipuolueen edustaja divisioonankenraali Jorge Ubico, jonka diktatuurinselvennä aikana armeijan vahvuus oli noin 2500 miestä. Hallitukseen tuli myös sotaministerin salkku. Jokaisessa maan departementissa oli poliittisen johtajan lisäksi sotilaskomentaja, jolla oli alaisuudessaan 100 miehen sotilaskomppania ja yksi reserviläiskomppania, joka muodostettiin 12 sotilaasta ja komppaniallisesta vapaaehtoisia. Nämä vapaaehtoisyksiköt muodostettiin vuosittain pääkaupungissa kansallisten koululaitosten oppilaista. Nämä saivat kolme päivää sotilaskoulutusta Barcenasin tilalla Villa Nuevassa. Päällystö muodostettiin Polyteknillisestä koulusta valmistuneista sekä sotaväessä palvelleista. Joukkojen parista ylennettyjä upseereita kutsuttiin linjaupseereiksi (esp. oficiales de línea).
Historia > Kylmä sota

Vuonna 1944 joukko guatemalalaisia nationalisteja, jotka olivat tyytymättömiä upseereita, yliopisto-opiskelijoita ja liberaaleja, tekivät vallankumouksen. Ubico luovutti vallan heinäkuussa 1944 sotilasjuntalle, jonka johdon muodostivat kenraalimajuri Bueneventura Piñedan, kenraalimajuri Eduardo Villagrán Arizan ja kenraali Federico Ponce Vaidesin triumviraatti.  Lokakuussa 1944 radikaalit nuoret upseerit kapteeni Jacobo Árbenz Guzmán ja majuri Francisco Javier Arana syrjäyttivät juntan ja muodostivat Jorge Toriellon kanssa uuden juntan. Vuonna 1945 maan johtoon nousi vaalien kautta siviilipresidentti, vasemmistolainen filosofian professori Juan José Arévalo, joka toteutti maassa laajoja sosiaalisia uudistuksia.
Tuolloin Guatemalan armeija oli organisaatioltaan, koulutukseltaan ja aseistukseltaan jo varsin moderni. Vuonna 1945 sotaministeri korvattiin puolustusministerillä ja ilmavoimia uudistettiin.
Taustavaikuttajina toimivat Árbenz ja Arana kilpailivat tulevasta maan johtajuudesta. Arana halusi kiireesti Arévalon seuraajaksi, yritti epäonnistunutta vallankaappausta ja sai surmansa epämääräisessä pidätystilanteessa 1949. Näin ollen vuonna 1951 presidentiksi nousi Árbenz, joka jatkoi edeltäjänsä linjaa ja itse asiassa hieman radikaalimmin laillistaen vuonna 1952 kommunistisen Guatemalan työväenpuolueen, jonka vaikutusvalta kasvoi huomattavasti aiempiin aikoihin verrattuna. Aranan tukijoita, kuten eversti Carlos Castillo Armas, erotettiin armeijasta.
Vuonna 1954 CIA:n tukemat antikommunistiset guatemalalaiset upseerit kaappasivat vallan eversti Castillo Armasin johdolla operaatio PBSUCCESS:issa. Castillosta tuli presidentti ja yhteydet Yhdysvaltoihin tiivistyivät.
HMS Nigella (K19)

| HMS Nigella |
| --- | --- |
 HMS Nigella

Aluksen vaiheet
Rakentaja:  George Philip and Son, Dartmouth
Kölinlasku:  28. marraskuuta 1939
Laskettu vesille:  21. syyskuuta 1940
Palveluskäyttöön:  25. helmikuuta 1941
Loppuvaihe:  myyty 1947
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 shp
Nopeus:  16 solmua (30 km/h)
Miehistöä:  87
Aseistus
Aseistus:  1 × BL 4"/L45 (102 mm) Mk IX -tykki 1 × DP 3"/L50 -tykki 2 × kaksiputkista 20 mm ilmatorjuntatykkiä 2 × Mk II syvyyspomminheitintä, joihin yhteensä 40 syvyyspommia
HMS Nigella (viirinumero K19) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus

Alus tilattiin 31. elokuuta 1939 Dartmouthista George Philip and Son Limitediltä, missä köli laskettiin 28. marraskuuta. Alus laskettiin vesille 21. syyskuuta 1940 ja valmistui 25. helmikuuta 1941.
Palvelus

Alus myytiin 1947.
HMS Nile (1839)

| HMS Nile |
| --- | --- |


Aluksen vaiheet
Rakentaja:  Plymouthin telakka
Kölinlasku:  lokakuu 1827
Laskettu vesille:  28. kesäkuuta 1839
Palveluskäyttöön:  30. tammikuuta 1854
Poistui palveluskäytöstä:  tuhoutunut tulipalossa 1956
Tekniset tiedot
Uppouma:  2 598 bm
Pituus:  62,64 m (tykkikansi)
Leveys:  16,59 m
Syväys:  7,06 m
Miehistöä:  820
Aseistus
Aseistus:  92 tykkiä
HMS Nile oli Britannian kuninkaallisen laivaston vuonna 1839 vesillelaskettu Rodney-luokan 92-tykkinen toisen luokan linjalaiva.
Valmistus

Alus tilattiin marraskuussa 1826 Plymouthin telakalta, jossa sen vastaavana rakennusmestarina oli Thomas Roberts. Köli laskettiin lokakuussa 1827. Alus laskettiin vesille 28. kesäkuuta 1839 ja sijoitettiin valmistuttuaan 12. elokuuta Devonportin reserviin.
Alus muutettiin Plymouthissa lokakuusta 1840 maaliskuuhun 1841 koealukseksi 7 579 punnalla. Amiraliteetti antoi 24. marraskuuta 1852 määräyksen aluksen muuttamisesta höyryfregatiksi. Muutostyö tilattiin samana päivänä Devonportin telakalta ja työt aloitettiin 14. joulukuuta. Alus laskettiin vesille 30. tammikuuta 1854. Alukselle asennettiin muutostöiden aikana Seaward & Capelin valmistama 500 nhp:n höyrykone. Muutostyö maksoi 63 837 puntaa.
Palvelus

Alus otettiin palvelukseen 30. tammikuuta 1854 kommodori Henry Byam Martinin läntiseen laivueeseen. Toukokuussa 1854 alus liittyi Suomenlahdella olleeseen laivasto-osastoon. Alus oli myös seuraavan kesän Itämerellä, mistä se palasi syyskuun lopulla Britteinsaarille. Alus osallistui 23. huhtikuuta 1856 Spitheadissä pidettyyn laivastokatselmukseen, ja se lähti kesäkuussa Halifaxiin, missä siitä tehtiin kontra-amiraali Arthur Flagshawen lippulaiva. Alus vieraili Bermudalla ja Karibialla ennen paluutaan Plymouthiin maaliskuussa 1857.
Alus poistettiin 20. huhtikuuta palveluksesta. Se siirrettiin heinäkuussa Devonportin telakalle, mistä se vapautui huhtikuussa 1858 varustettuna Queenstownin lippulaivaksi. Alus palautettiin palvelukseen 1. maaliskuuta 1858 Queenstownissa kontra-amiraali Henry Ducie Chadsin lippulaivana päällikkönään Henry Chads. Alus siirtyi 7. joulukuuta 1858 kontra-amiraali Charles Talbotin lippulaivaksi päällikkönään Arthur Parry Eardley Wilmot Talbot. Aluksen tehtävät siirrettiin 31. joulukuuta 1859 HMS Sans Pareilille, kun kontra-amiraali Sir Alexander Milne nosti aluksella lippunsa ja aluksen päälliköksi tuli Edward King Barnard. Vuoteen 1860 alus oli Devonportin telakalla, jossa alukselle asennettiin uudet kattilat, minkä jälkeen se siirtyi Pohjois-Amerikan ja Länsi-Intian laivastoaseman lippulaivaksi.
Alus poistettiin palveluksesta 23. huhtikuuta 1864, ja se lainattiin Mercantile Marine Service Associationille. Alus muutettiin koululaivaksi, ja se nimettiin 24. heinäkuuta 1876 uudelleen Conwayksi. Koululaivana alus ankkuroitiin Rock Ferryn edustalle Liverpooliin. Alus ajoi matalikolle hinattaessa huollettavaksi Birkenheadiin. Hylky paloi 31. lokakuuta 1956.
Gordola

| Gordola |
| --- | --- |

 vaakuna
 Gordola
 Koordinaatit: 46°10′44″N, 08°51′54″E 
Valtio:  Sveitsi
Kantoni:  Ticino
Piirikunta:  Locarno
Pinta-ala:  
 – Kokonaispinta-ala:  6,95 km²
Korkeus:  222 m
Väkiluku (2019):  4 666
 – Väestötiheys:  671 as./km²
Postinumero:  6596
 
 http://www.gordola.ch/ 
Infobox OKVirheellinen NIMI-arvo: 
Gordola on kunta Locarnon hallintoalueella Ticinon kantonissa Sveitsin eteläosassa. Kaupunkirakenteellisesti se on osa Locarnoa.
Maantiede

Gordola sijaitsee Verzascan laaksossa Ticinon keskiosassa Lago Maggioren koillisrannalla muutaman kilometrin Locarnosta itään. Se kuuluu Navegnan piirikuntaan, jonka pinta-ala on 52 neliökilometriä ja asukasluku noin 19 000. Maantie-etäisyys Zürichistä on 195 kilometriä etelään ja Luganosta 35 kilometriä pohjoiseen.
Gordolan ainoa frazione on Gordemo. Historiallinen keskusta on Motto-Rongia.
Historia

Varhaisin asiakirjamaininta Gordolasta on vuodelta 1200 muodossa Gordora. Gordolan liikenteellinen sijainti oli keskeinen. Keskiaikana Locarnolla oli huomattavasti valtaa paikkakunnalla, mutta Gordolan asukkailla oli oikeus valita oma hengellinen johtajansa. Asutus oli keskittynyt vuorten rinteille, sillä laakson maaperä oli soista. Lago Maggioren rannalle rakennettiin sydänkeskiaikana linna, joka purettiin 1300-luvulla. Samaan aikaan Verzascan laakson asukkaat alkoivat viettää talvia Gordolassa. Maatalous oli vuosisatoja Gordolan pääelinkeino, sittemmin jalostus ja palvelut ovat nousseet pääelinkeinoiksi.
Gordolan kirkko Pietro e Vincenzo sijaitsi Teneron alueella, jossa se oli eräänlainen enklaavi. Sant'Antonio Abaten kirkko oli rakennettu jo 1500-luvulla, mutta se tuhoutui vuoden 1829 tulvassa, minkä jälkeen se jälleenrakennettiin. Vuonna 1898 se sai Gordolan pääkirkon aseman. Myös L'oratorio delle Grazie on merkittävä historiallinen rakennus.
Liikenne

Rautatie Bellinzona–Locarno kulkee Gordolan kautta.
Aiheesta muualla

Kuvia tai muita tiedostoja aiheesta Gordola Wikimedia Commonsissa
Gordola, Ticino, Sveitsi — Sunrise, Sunset, and Daylength
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Gordola
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:Gordola
Käännös suomeksi
Käännös suomeksi
Mariano Zabaleta

| Mariano Zabaleta |
| --- | --- |
 Mariano Zabaleta (vasen) ja Carlos Moyà Australian avoimissa 2006.
Henkilötiedot
Syntynyt: 28. helmikuuta 1978 
Kansalaisuus:   Argentiina
Tennispelaaja
Pituus:  183 cm
Paino:  77 kg
Kätisyys:  oikea
Ammattilaisena:  1996–
Palkintorahat:  3 204 127 USD
Kaksinpeli
Paras sijoitus:  21. (3.4.2000)
Turnausvoittoja:  3
Voitot/tappiot:  202–213
Grand Slam -turnauksissa
Australian avoimet:  3. kierros (2000)
Ranskan avoimet:  4. kierros (2002, 2003)
Wimbledon:  1. kierros (2000, 2001, 2002, 2003, 2007)
Yhdysvaltain avoimet:  puolivälierät (2001)
Nelinpeli
Voitot/tappiot:  12–35
Aiheesta muualla
ITF
ATP
Mariano Zabaleta (s. 28. helmikuuta 1978 Tandil) on argentiinalainen tennispelaaja. Parhaimmillaan hän on sijoittunut ATP-maailmanlistalla sijalle 21 huhtikuussa 2000. Davis Cupissa Zabaleta edusti Argentiinaa neljässä maaottelussa vuosina 1999–2003.
Yhdysvaltain avoimissa 2001 Zabaleta voitti muun muassa Sébastien Grosjeanin, Greg Rusedskin ja Xavier Malissen ja selviytyi puolivärieriin saakka. Puolivälierissä hän kuitenkin hävisi Marat Safinille suoraan kolmessa erässä. Hän selviytyi Ranskan avoimissa 2002 ja 2003 neljännelle kierrokselle. Hän on voittanut kolme ATP-kaksinpeliturnausta.